જો કે આ સમગ્ર મામલે ડોક્ટરે સ્થાનિક પોલીસ અને જિલ્લા પોલીસવડાને જાણ કરી હતી. તેમ છતાં તંત્ર દ્વારા કોઇ ગંભીરતા દાખવવામાં આવી ન હોવાનો ડોક્ટરે આક્ષેપ કર્યો હતો. મહત્વનું છે કે મુકેશ શુક્લ અમેરિકા, યુરોપ સહીત વર્લ્ડ હેલ્થ, અમેરિકા સાયન્સ કમિટી જેવા અનેક ક્ષેત્રો સાથે સંકળાયેલા છે તેમજ અગાઉ પણ તેમનું ઇ-મેઇલ એકાઉન્ટ હેક કરવામાં આવ્યું હતું ત્યારે ફરી એકવાર જેહાદ સંગઠન દ્વારા ધમકી ભર્યો પત્ર આપવામાં આવતા દેશ પર આંતકવાદી સંગઠનની નજર હોય તેમ લાગી રહ્યું છે. ત્યારે આ મામલે પોલીસ અને સાયબર સેલ વિભાગ કેટલી ઝડપી અને શું કાર્યવાહી કરે છે તે તો હવે જોવું રહ્યું.